ddrg/super_eurlex huggingface dataset:
KOMMISSIONENS FORORDNING (EF) Nr. 739/98 af 1. april 1998 om ændring af forordning (EF) nr. 2331/97 om særlige betingelser for ydelse af eksportrestitutioner for visse svinekødsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 13, stk. 12, og artikel 22, og

ud fra følgende betragtninger:

De kvalitetskriterier, der skal overholdes, når der ydes eksportrestitutioner for visse svinekødsprodukter, blev fastsat ved Kommissionens forordning (EF) nr. 2331/97 (3);

ved Kommissionens forordning (EØF) nr. 3846/87 af 17. december 1987 om nomenklaturen over eksportrestitutioner for landbrugsprodukter (4), senest ændret ved forordning (EF) nr. 409/98 (5), er der opstillet en liste over de svinekødsprodukter, for hvilke der kan ydes eksportrestitutioner;

produktkoderne i bilag I til forordning (EF) nr. 2331/97 bør med virkning fra den 4. marts 1998 tilpasses de nylige ændringer af forordning (EØF) nr. 3846/87;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I bilag I til forordning (EF) nr. 2331/97 erstattes produktkoderne »1601 00 91 9100« og »1601 00 99 9100« med »1601 00 91 9000« og »1601 00 99 9190«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. april 1998.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 1.

(2) EFT L 349 af 31. 12. 1994, s. 105.

(3) EFT L 323 af 26. 11. 1997, s. 19.

(4) EFT L 366 af 24. 12. 1987, s. 1.

(5) EFT L 55 af 25. 2. 1998, s. 1.
KOMMISSIONENS FORORDNING (EF) Nr. 202/98 af 26. januar 1998 om ændring af forordning (EØF) nr. 4056/87 om fastlæggelse af de analysemetoder og andre bestemmelser af teknisk art, der skal anvendes i forbindelse med proceduren for udførsel af varer, der ikke er omfattet af traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 2509/97 (2), særlig artikel 9, og

ud fra følgende betragtninger:

Med henblik på at sikre en ensartet behandling ved udførsel af varer fra Fællesskabet, hvor Rådets forordning (EF) nr. 3448/93 (3) finder anvendelse, er det nødvendigt at ændre Kommissionens forordning (EØF) nr. 4056/87 (4), for så vidt angår analysemetoden til bestemmelse af mælkefedtindholdet;

som følge af de undersøgelser og forsøg, der er udført af laboratorier, der har fået til opgave at foretage en sådan bestemmelse, forekommer den metode, der er gengivet i artikel 1 i denne forordning, at være den mest hensigtsmæssige;

foranstaltningerne i denne forordning er i overensstemmelse med udtalelse fra Toldkodeksudvalgets Gruppe for Told- og Statistiknomenklatur -

UDSTEDT FØLGENDE FORORDNING:

Artikel 1

Artikel 2, stk. 3, i forordning (EØF) nr. 4056/87 affattes således:

»3. Indhold af mælkefedt:

Til bestemmelse af mælkefedtindholdet anvendes en metode med ekstraktion med petroleumether efter hydrolyse med saltsyre efterfulgt af gaskromatografi af methylestere af fedtsyre. Dersom der påvises mælkefedt, beregnes indholdet deraf i vægtprocent ved at gange indholdet af methylbutyrat i vægtprocent med 25 og gange det således opnåede resultat med det samlede fedtindhold i vægtprocent i varen og dividere med 100.«

Artikel 2

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. januar 1998.

På Kommissionens vegne

Mario MONTI

Medlem af Kommissionen

(1) EFT L 256 af 7. 9. 1987, s. 1.

(2) EFT L 345 af 16. 12. 1997, s. 44.

(3) EFT L 318 af 20. 12. 1993, s. 18.

(4) EFT L 379 af 31. 12. 1987, s. 29.
KOMMISSIONENS FORORDNING (EF) Nr. 1298/98 af 23. juni 1998 om ændring af forordning (EF) nr. 577/97 om visse gennemførelsesbestemmelser til Rådets forordning (EF) nr. 2991/94 om handelsnormer for visse smørbare fedtstoffer og til Rådets forordning (EØF) nr. 1898/87 om beskyttelse af benævnelserne for mælk og mejeriprodukter i forbindelse med afsætning (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2991/94 af 5. december 1994 om handelsnormer for visse smørbare fedtstoffer (1), særlig artikel 8,

under henvisning til Rådets forordning (EØF) nr. 1898/87 af 2. juli 1987 om beskyttelse af benævnelserne for mælk og mejeriprodukter i forbindelse med afsætning (2), senest ændret ved akten vedrørende Østrigs, Finlands og Sveriges tiltrædelse, særlig artikel 4, stk. 2, og

ud fra følgende betragtninger:

I Kommissionens forordning (EF) nr. 577/97 (3), senest ændret ved forordning (EF) nr. 623/98 (4), er der fastsat en periode, der gør det muligt at indhøste erfaring med den metode for kontrol af det angivne fedtindhold, der er beskrevet i forordningens bilag II, inden metodens indførelse;

for at muliggøre en mere dybtgående undersøgelse af metoden i lyset af de vanskeligheder med dens indførelse, som de erhvervsdrivende gav meddelelse om, er det nødvendigt at udskyde datoen for metodens ikrafttrædelse;

de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

I artikel 2, stk. 3, i forordning (EF) nr. 577/97 ændres datoen »den 1. juli 1998« til »den 1. januar 1999«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juni 1998.

På Kommissionens vegne

Franz FISCHLER

Medlem af Kommissionen

(1) EFT L 316 af 9. 12. 1994, s. 2.

(2) EFT L 182 af 3. 7. 1987, s. 36.

(3) EFT L 87 af 2. 4. 1997, s. 3.

(4) EFT L 85 af 20. 3. 1998, s. 3.
KOMMISSIONENS FORORDNING (EF) Nr. 759/98 af 3. april 1998 om ændring af forordning (EF) nr. 1445/95 om ordningen med gennemførelsesbestemmelser for import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2634/97 (2), særlig artikel 9 og 13, og

ud fra følgende betragtninger:

Ifølge artikel 7 i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (3), senest ændret ved forordning (EF) nr. 260/98 (4), har der siden den 2. januar 1988 skullet udstedes eksportlicens ved enhver udførsel af produkter;

ifølge artikel 5, stk. 1, i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (5), senest ændret ved forordning (EF) nr. 1404/97 (6), kræves der ikke eksportlicens for produkter, som der ikke ansøges om restitution for, og som er af et omfang, som ville nødvendiggøre, at der udstedes en licens, for hvilken sikkerhedsstillelsen er mindre end eller lig med 5 ECU;

i forbindelse med oksekød svarer dette fribeløb på 5 ECU til ét dyr eller 200 kg kød; det har vist sig, at denne tærskel er alt for lav, navnlig i forbindelse med bestemte former for traditionel grænseoverskridende handel; beløbet bør derfor som en undtagelse fra forordning (EØF) nr. 3719/88 fastsættes til 60 ECU;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 7 i forordning (EF) nr. 1445/95 indsættes følgende stykke:

»Uanset artikel 5, stk. 1, fjerde led, i forordning (EØF) nr. 3719/88 kræves der ikke eksportlicens for de i artikel 8, stk. 2, andet led, omhandlede produkter, som er af et omfang, der ville nødvendiggøre, at der udstedes en licens, for hvilken sikkerhedsstillelsen er mindre end eller lig med 60 ECU. Hvis licensen er udstedt pr. dyr, og hvis beløbet på 60 ECU ikke svarer til et helt antal dyr, betragtes den maksimale sikkerhedsstillelse som svarende til et antal dyr, der er lig det nærmest følgende hele tal.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. april 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 356 af 31. 12. 1997, s. 13.

(3) EFT L 143 af 27. 6. 1995, s. 35.

(4) EFT L 25 af 31. 1. 1998, s. 42.

(5) EFT L 331 af 2. 12. 1988, s. 1.

(6) EFT L 194 af 23. 7. 1997, s. 5.
KOMMISSIONENS FORORDNING (EF) Nr. 2619/98 af 4. december 1998 om ændring af forordning (EF) nr. 2042/98 om de særlige betingelser for ydelse af støtte til privat oplagring inden for svinekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 4, stk. 6, og artikel 5, stk. 4, og

ud fra følgende betragtninger:

Ifølge Kommissionens forordning (EF) nr. 2042/98 (3) skal erhvervsdrivende udføre produkter, for hvilke der er indgået en oplagringskontrakt, og som udlagres; støtteordningens fleksibilitet begrænses af bestemmelserne, og de erhvervsdrivendes interesse i ordningen begrænses derfor også; bestemmelserne bør derfor ophæves;

forordningen bør anvendes fra begyndelsen af tidsfristen for indbringelse af anmodning om kontrakter, dvs. den 28. september 1998, for at sikre, at alle erhvervsdrivende, der deltager i ordningen for støtte til privat oplagring, behandles lige;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 2042/98 udgår stk. 2 og 3, og stk. 4 bliver stk. 2.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 28. september 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. december 1998.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 1.

(2) EFT L 349 af 31. 12. 1994, s. 105.

(3) EFT L 263 af 26. 9. 1998, s. 12.
KOMMISSIONENS FORORDNING (EF) Nr. 954/98 af 6. maj 1998 om supplering af bilaget til forordning (EF) nr. 2301/97 om optagelse af visse betegnelser i »Registeret over specificitetsattesteringer«, der er omhandlet i Rådets forordning (EØF) nr. 2082/92 om specificitetsattestering af landbrugsprodukter og levnedsmidler (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler (1), særlig artikel 9, stk. 1, og

ud fra følgende betragtninger:

Medlemsstaterne har i henhold til artikel 7 i forordning (EØF) nr. 2082/92 indsendt ansøgninger til Kommissionen om optagelse af betegnelser i registeret over specificitetsattesteringer;

anvendelse af påskriften »garanteret traditionel specialitet« er forbeholdt de heri registrerede betegnelser;

Kommissionen har modtaget en indsigelse, jf. artikel 7 i nævnte forordning, efter offentliggørelsen af benævnelserne i bilaget til nærværende forordning i De Europæiske Fællesskabers Tidende (2), men denne indsigelse er senere blevet trukket tilbage;

disse benævnelser er derfor berettiget til optagelse i »Registeret over specificitetsattesteringer« og til beskyttelse i Fællesskabet som garanterede traditionelle specialiteter;

bilaget til denne forordning supplerer bilaget til forordning (EF) nr. 2301/97 (3) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2301/97 suppleres af benævnelserne i bilaget til nærværende forordning, og de optages i »Registeret over specificitetsattesteringer«, jf. artikel 9, stk. 1, i forordning (EØF) nr. 2082/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. maj 1998.

På Kommissionens vegne

Franz FISCHLER

Medlem af Kommissionen

(1) EFT L 208 af 24. 7. 1992, s. 1.

(2) EFT C 21 af 21. 1. 1997, s. 5-16.

(3) EFT L 319 af 21. 11. 1997, s. 8.

BILAG

- »Kriek«, »Kriek-Lambic«, »Framboise-Lambic«, »fruit-Lambic« / »Kriek«, »Kriekenlambiek«, »Frambozenlambiek«, »vruchtenlambiek« (artikel 13, stk. 1, i forordning (EØF) nr. 2082/92) (1)

- »Lambic«, »Gueuze-Lambic«, / »Geuze« / »Lambiek«, »Geuze-Lambiek«, »Geuze« (artikel 13, stk. 1, i forordning (EØF) nr. 2082/92) (2).

(1) De vigtigste oplysninger i varespecifikationen er offentliggjort i EFT C 21 af 21. 1. 1997, s. 5-16.
KOMMISSIONENS FORORDNING (EF) Nr. 2513/98 af 20. november 1998 om ændring af forordning (EF) nr. 1501/95 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 13, stk. 11, og

ud fra følgende betragtninger:

I henhold til Kommissionens forordning (EF) nr. 1501/95 (3), senest ændret ved forordning (EF) nr. 2094/98 (4), er det nødvendigt at kende de gældende forarbejdningskoefficienter for at beregne eksportrestitutionen for de forarbejdede produkter; disse koefficienter er angivet i bilag I til den nævnte forordning; de tal, der er fastsat for ikke-brændt malt og for brændt malt, kræver en tilpasning under hensyntagen til den tekniske udvikling i sektoren; koefficienterne er blevet ajourført ved forordning (EF) nr. 2094/98;

de nye koefficienter gælder fra den 1. september 1998; for de eksportlicenser for malt, der anvendes i løbet af september måned, beregnes den månedlige forhøjelse dog fortsat på grundlag af de koefficienter, der var gældende inden den i ovennævnte forordning fastsatte ændring;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Tallene »1 300« og »1 520« i sidste kolonne i bilag I til forordning (EF) nr. 1501/95 vedrørende henholdsvis ikke-brændt malt henhørende under KN-kode 1107 10 19 og 1107 10 99 og brændt malt henhørende under KN-kode 1107 20 00 erstattes med tallene »1 270« og »1 490«.

Artikel 2

Forordning (EF) nr. 2094/98 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. september 1998.

For de eksportlicenser, der anvendes mellem den 1. og den 30. september 1998, beregnes den månedlige forhøjelse dog på grundlag af de forarbejdningskoefficienter, der var gældende før den 1. september 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. november 1998.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 21.

(2) EFT L 126 af 24. 5. 1996, s. 37.

(3) EFT L 147 af 30. 6. 1995, s. 7.

(4) EFT L 266 af 1. 10. 1998, s. 61.
KOMMISSIONENS FORORDNING (EF) Nr. 2182/98 af 9. oktober 1998 om ændring af forordning (EØF) nr. 1848/93 om gennemførelsesbestemmelser til Rådets forordning (EØF) nr. 2082/92 om specificitetsattestering af landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler (1), særlig artikel 20, og

ud fra følgende betragtninger:

I artikel 4, stk. 2, i Kommissionens forordning (EØF) nr. 1848/93 af 9. juli 1993 om gennemførelsesbestemmelser til Rådets forordning (EØF) nr. 2082/92 om specificitetsattestering af landbrugsprodukter og levnedsmidler (2), ændret ved forordning (EF) nr. 2515/94 (3), er det fastsat, at Kommissionen kan træffe informationsforanstaltninger for at gøre offentligheden bekendt med angivelsen Garanti for Traditionel Specialitet (GTS) og logoet på EF-sprogene; vedtagelsen og gennemførelsen af disse foranstaltninger, navnlig iværksættelsen af en EF-oplysningskampagne, der henvender sig til producenter, forhandlere og forbrugere i EU, har vist, at foranstaltningerne er et nyttigt og effektivt redskab til at formidle det ønskede budskab;

under hensyntagen til de positive og nyttige virkninger af de informationsforanstaltninger, der er iværksat for at øge kendskabet til forordning (EØF) nr. 2082/92 samt det deri omhandlede logo og den deri omhandlede angivelse, skal den i Kommissionens forordning (EØF) nr. 2037/93 (4), senest ændret ved forordning (EF) nr. 1726/98 (5), nævnte frist forlænges med fire år med henblik på at videreføre foranstaltningerne og øge deres effektivitet;

de i denne forordning fastsatte foranstaltninger er i overensstemmelse med udtalelse fra Udvalget for Specificitetsattestering -

UDSTEDT FØLGENDE FORORDNING:

Artikel 1

I artikel 4, stk. 2, i forordning (EØF) nr. 1848/93 foretages følgende ændringer:

1) »fem år« erstattes af »ni år«

2) følgende afsnit tilføjes:

»Der foretages en evaluering af de gennemførte informationsforanstaltninger.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 208 af 24. 7. 1992, s. 9.

(2) EFT L 168 af 10. 7. 1993, s. 35.

(3) EFT L 275 af 26. 10. 1994, s. 1.

(4) EFT L 185 af 28. 7. 1993, s. 5.

(5) EFT L 224 af 11. 8. 1998, s. 1.
KOMMISSIONENS FORORDNING (EF) Nr. 417/98 af 20. februar 1998 om ændring af forordning (EØF) nr. 429/90 om støtte ved licitation til koncentreret smør bestemt til direkte forbrug i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 7a, stk. 3, og

ud fra følgende betragtninger:

Ifølge Kommissionens forordning (EØF) nr. 429/90 (3), senest ændret ved forordning (EF) nr. 1802/95 (4), kunne der, indtil forordningen blev suspenderet ved Kommissionens forordning (EF) nr. 19/98 (5), ved licitation ydes støtte til koncentreret smør, der var fremstillet af smør eller fløde fra markedet, og som var bestemt til direkte forbrug i Fællesskabet; støtten ydes på den betingelse, at det koncentrerede smør fremstilles, tilsættes røbestof og emballeres senest 90 dage efter den dato, som er sidste frist for indgivelse af bud;

fastsættelsen af det maksimale støttebeløb i forbindelse med den 180. licitation, for hvilken fristen for indgivelse af bud udløb den 9. december 1997, er blevet forsinket; denne beslutning blev først meddelt medlemsstaterne den 9. januar 1998; fristen for fremstilling af de pågældende mængder koncentreret smør bør derfor forlænges til den 31. marts 1998;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 9, stk. 1, i forordning (EØF) nr. 429/90 indsættes:

»For de mængder koncentreret smør, der blev givet tilslag for i forbindelse med den 180. licitation, for hvilken fristen for indgivelse af bud udløb den 9. december 1997, fastsættes den i første led omhandlede frist dog til den 31. marts 1998.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 45 af 21. 2. 1990, s. 8.

(4) EFT L 174 af 26. 7. 1995, s. 27.

(5) EFT L 4 af 8. 1. 1998, s. 39.
KOMMISSIONENS FORORDNING (EF) Nr. 1498/98 af 14. juli 1998 om ændring af forordning (EF) nr. 3223/94 om gennemførelsesbestemmelser til importordningen for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), senest ændret ved Kommissionens forordning (EF) nr. 2520/97 (2), særlig artikel 32, stk. 2, og

ud fra følgende betragtninger:

I Kommissionens forordning (EF) nr. 3223/94 (3), senest ændret ved forordning (EF) nr. 2375/96 (4), er der fastsat gennemførelsesbestemmelser for importordningen for frugt og grøntsager;

fastsættelsen af en indgangspris forudsætter, at reglerne for fastlæggelsen af toldværdien som defineret i artikel 29, stk. 1, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (5), senest ændret ved Europa-Parlamentets og Rådets forordning (EF) nr. 82/97 (6), anvendes på en sådan måde, at der sikres sammenhæng mellem de to beregningsprocedurer; dette bør udtrykkeligt anføres i den samme tekst i forordning (EF) nr. 3223/94 bl.a. for at lette udfyldelsen af toldangivelserne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I artikel 5 i forordning (EF) nr. 3223/94 indsættes som stk. 1b:

»1b. Er indgangsprisen beregnet på grundlag af produkternes fob-pris i oprindelseslandet, beregnes toldværdien på grundlag af det salg, der berøres af denne pris.

Er indgangsprisen beregnet efter en af procedurerne i stk. 1, litra b) eller litra c), eller i stk. 1a, litra b), beregnes toldværdien på samme grundlag som indgangsprisen.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. juli 1998.

På Kommissionens vegne

Franz FISCHLER

Medlem af Kommissionen

(1) EFT L 297 af 21. 11. 1996, s. 1.

(2) EFT L 346 af 17. 12. 1997, s. 41.

(3) EFT L 337 af 24. 12. 1994, s. 66.

(4) EFT L 325 af 14. 12. 1996, s. 5.

(5) EFT L 302 af 19. 10. 1992, s. 1.

(6) EFT L 17 af 21. 1. 1997, s. 1.